|  |  |  |
| --- | --- | --- |
|  | **Nyhedsbrev**  **Nr. 9**  **31. Årgang** | **Faglig information**  **til medlemmerne fra**  **Kalundborg Lærerkreds**    ***11. august 2022*** |

**Kalundborg**

**Lærerkreds**

**Nytorv 8,1**

**Kalundborg**

**Tlf:**

**5951 5112**

**Mail:**

[**053@dlf.org**](mailto:053@dlf.org)

**Hjemmeside:**

**www.**

**kreds53.org**

**HUSK!**

**AT TJEKKE**

**DLF INSITE**

**FOR**

**INFO**

**Åbningstider**

**Kredskontoret:**

Mandag 10-15

Tirsdag 10-15

Onsdag 10-15

Torsdag10-15

Fredag 9-13

**Kære medlem**

Det er blevet hverdag for alvor, efter at eleverne også kom tilbage i denne uge. Jeg håber, du har nydt ferietiden og har haft tid til at få slappet af og tænke på alt muligt andet end arbejde. Heldigvis har jeg mødt mange kolleger, som både glæder sig til at se deres elever igen – og glæder sig til at tage fat i de fag, som de brænder for.

På kredskontoret har vi også været i gang snart et par uger, – og her får du lige en kort version af, hvad de næste måneder byder på på landsplan og lokalt.

*Landsplan først*: Vores formand Gordon er begyndt at holde informationsmøder for kredsformændene en gang om måneden, hvor han kort fortæller, hvad der rører sig, – og hvad de er i gang med i DLF. I går morges fortalte han således om forberedelserne til det forventeligt, snarlige Folketingsvalg – både, hvad DLF vil lægge vægt på – og det faktum, at SF har opsagt folkeskoleforliget, - hvilket muligvis/sandsynligvis kommer til at betyde, at alle partier kommer til at skyde lidt i øst og vest med gode ideer for folkeskolen. Om det er til fordel for skolen, kan man nok godt tvivle på. Et andet område, som Gordon og DLF arbejder benhårdt på, er at få flere uddannede lærere til at arbejde i folkeskolen. Dels går der mange uddannede, som ikke pt ønsker at arbejde i folkeskolen, dels er der alt for få, som søger ind på læreruddannelsen. Begge dele har forskellige årsager – og i samarbejde med fx de lærerstuderende i LL og professionshøjskolerne dykkes der ned i de helt konkrete årsager – og løsningsmuligheder. Endelig har det i en del kommuner fyldt meget hen over sommeren, at datatilsynet har forbudt Helsingør at arbejde med Cromebooks. Mange andre kommuner har dem også, men har ikke fået et forbud - endnu. Det er meget kompliceret stof, der rækker ned til EU – og deres aftaler med interessenter i USA.

*Lokalt* er vi også i fuld gang med at lægge planer for året. I kommunen starter skoleåret jo altid med, at det kommunale budget for 2023 skal på plads. Politikerne tager på budget-seminar i næste uge, hvorefter der er høringsperiode frem til 1. september. Vi skal ikke forvente, at kommunens økonomi bliver bedre end sidste år efter at kommuneaftalen mellem KL og regeringen om økonomi blev indgået før sommerferien. Det ser næppe lige så skidt ud hos os, som i nogle af vores nabokommuner. Men drømme om nybyggeri eller drastiske ændringer i antallet af ansatte forbliver nok drømme også i det kommende år. Vi har jo mange nye politikere i kommunalbestyrelsen, som har sagt, at de ønsker at forbedre folkeskolens vilkår. Så kredsen følger selvfølgelig nøje, hvilke forslag, der kommer på banen. På skolen vil din TR og din leder sikkert også informere om, hvad der kommer på bordet – både jeres MED og skolebestyrelsen bliver bedt om at lave høringssvar, som du kan være med til at påvirke.

I den ”tekniske” afdeling, så er kredsen i fuld gang med at følge op på skoleplanerne fra de enkelte skoler – og vi kigger på, om lærernes opgaveoversigter faktisk afspejler de intentioner, som skoleplanen lægger op til. Vi kigger selvfølgelig også på, om A-20 bliver overholdt mht. fx forberedelsestid, TR-tid osv, - og har tæt kontakt med vores konsulent i DLF om det. På mange skoler har lærerne fået den endelige opgørelse af arbejdstiden fra sidste skoleår. Resten bør få den med næste løn. Din leder skal lægge en papirudgave eller sende dig opgørelsen.

**LÆRERNES**

**A-KASSE**

**TLF:**

**70 10 00 18**

**LÆRERNES**

**PENSION**

**TLF:**

**70 21 61 31**

**Hoved**

**foreningen**

**DLF:**

[**www.dlf.org**](http://www.dlf.org)

I forhold til samarbejdet om skolerne er vi på vej med en lokal udgave af ”Sammen om skolen”, som du sikkert har hørt eller læst Gordon tale varmt om. Centralt betyder det at bla. DLF, Skolelederforeningen, KL og Børne- og kulturchefforeningen sammen drøfter folkeskolens vigtigste udfordringer og har held med sammen at gå til politikerne med fælles anbefalinger. Pt. arbejdes der med inklusion, som alle, der har berøring med skolen, er enige om er en af – eller nok nærmere DEN største udfordring i skolen. Lokalt i Kalundborg prøver vi at lave et lignende samarbejde. Det er endnu på tegnebrættet, - men du hører selvfølgelig nærmere om det inden længe.

I forhold til kommunikation med vores medlemmer vil vi prøve at få oprettet en lukket facebook-gruppe – kun for medlemmer af Kreds 53. Der vil vi hurtigt kunne spørge om input til emner, som er helt aktuelle. Du vil også nemt kunne sende os et indspark, et spørgsmål, dele en oplevelse eller en strøtanke – uden at det bliver formelt og besværligt. Så – hold øje med invitationen, som dukker op inden længe.

**De førstkommende møder**

**for medlemmer er:**

Et billede, der indeholder tekst

Automatisk genereret beskrivelse

**On-line-medlemsmøde den 8. september 22 kl. 16 – 16.30,**

**på Teams**

Lige nu er planen, at vi gerne vil have ideer til medlems

arrangementer og aktiviteter. Men HVIS der dukker et eller andet vildt og aktuelt op, så får du selvfølgelig besked om det inden.



**Møde for nye medlemmer**

**i Kalundborg Lærerkreds**

**12. september kl. 16 – 18**



Hør om både DLF, kredsen og kommunen – og spørg om hvad som helst.

Spis en sandwich og få nem aftensmad.

På kredskontoret, Nytorv 8, 4400 Kalundborg.

Invitation kommer snart på Facebook.

Lone Varming,

kredsformand